NORAKSTS

|  |  |
| --- | --- |
| 22.03.2018. | Nr.4/5 |

**KONKURSA „APBŪVES TIESĪBAS PIEŠĶIRŠANA ZEMES GABALA DAĻĀ KĻAVU CEĻĀ, JELGAVĀ” IZSLUDINĀŠANA**

(ziņo I.Škutāne)

**Atklāti balsojot: PAR – 10** (A.Eihvalds, S.Stoļarovs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods) **PRET-** nav, **ATTURAS** – **2** (G.Kurlovičs, L.Zīverts),

Saskaņā ar likuma „Par pašvaldībām” 14.panta otrās daļas 3.punktu, 15.panta pirmās daļas 2.punktu, Civillikuma 1129.1-1129.9 pantiem, Publiskas personas finanšu līdzekļu un mantas izšķērdēšanas novēršanas likuma 6.5 pantu, detālplānojumu teritorijai Kļavu ceļš 8, Jelgavā (apstiprināts ar Jelgavas domes 2008.gada 20.marta lēmumu Nr.4/2) un SIA “Astoņas Kļavas GR” (reģistrācijas Nr.LV53603077081) 2018.gada 5.februāra iesniegumu par apbūves tiesības piešķiršanu uz zemes gabala daļu Kļavu ceļā, Jelgavā (kadastra apzīmējums 0900 024 0440, platība 8646 m2),

**JELGAVAS PILSĒTAS DOME NOLEMJ:**

1. Izsludināt konkursu „Apbūves tiesības piešķiršana zemes gabala daļā Kļavu ceļā, Jelgavā”, nosakot ka:
   1. uz zemes gabala daļas Kļavu ceļā, Jelgavā (platība 5432 m2, kura tiks precizēta pēc uzmērīšanas dabā) (turpmāk – Zemes gabals) jāizbūvē iela un ar to saistītos inženiertīklus (turpmāk – Objekts);
   2. Objekta būvniecība jāuzsāk ne vēlāk kā 12 mēnešu laikā no līguma par apbūves tiesības piešķiršanu noslēgšanas dienas;
   3. apbūves tiesība tiek piešķirta uz 10 gadiem no līguma par apbūves tiesības piešķiršanu noslēgšanas dienas;
   4. apbūves tiesību nedrīkst atsavināt, kā arī apgrūtināt ar lietu tiesībām;
   5. visā apbūves tiesības laikā jānodrošina Objekta publiska pieejamība bez maksas.
2. Apstiprināt konkursa nolikuma projektu (pielikumā).
3. Pašvaldības izpilddirektoram veikt visas ar konkursa norises īstenošanu nepieciešamās darbības.

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 22.martā